钦定古今图书集成/理学汇编/学行典/第216卷 > 严师教
## 钦定古今图书集成/理学汇编/学行典/第216卷 > 严师教

按《兴安县志》：“严师教，字景鲁，邑庠生。至性纯孝。母管
氏年八十三岁，教行年六十有三，孺慕如婴儿。丙戌，
土兵蹂境，举邑奔避，教以母老耄羸不能去，偕妻王
氏时年六十有一，奉母家居。兵至欲害其母，教泣告
以母老，愿以身代者再四。帅怜其孝，辄呼为老孝子，
遂释之。母子无恙，乡里称有江次翁之风焉。”